
NARVA LINNAVALITSUSE
LINNAVARA- JA MAJANDUSAMET

	ÕIEND

Narva Linnavalitsuse eluasemekomisjoni 

põhimääruse kinnitamise kohta                                                                    22.12.2005.a

Vastavalt Narva Linnavolikogu 23.12.2004.a määrusega nr 61/47 kinnitatud “Narva linna omandis olevate eluruumide valdamise, kasutamise ja käsutamise korra” punktile 17 sätestatakse eluasemekomisjoni üksikasjalikum töökorraldus Narva Linnavalitsuse poolt kinnitatava eluasemekomisjoni Põhimäärusega.

Narva Linnavalitsuse 02.04.2003.a korraldusega nr 243-k kinnitati Narva Linnavalitsuse eluasemekomisjoni põhimäärus. 

Seoses tööalase vajadusega ning riigi ja kohaliku omavalitsuse õigusaktide muutumisega tekkis vajadus teha eluasemekomisjoni põhimääruses muudatused.

02.04.2003.a kinnitati Narva  Linnavalitsuse eluasemekomisjoni põhimäärus korraldusega, kuid Kohaliku omavalitsuse korralduse seaduse § 7 kohaselt on valitsusel õigus anda üldaktidena määrusi. Seoses sellega on vaja kinnitada uus eluasemekomisjoni põhimäärus linnavalitsuse määrusega ja tunnistada eelmise põhimääruse redaktsioon vastavuse korraldusega kehtetuks.

